ช่วยกัน
...ทีมข่าวการเงิน
11 ส.ค. 2554

...ทีมข่าวการเงิน
ทั่วโลกเค้ารณรงค์เรื่องโลกร้อนกันตู้มต้าม... ประเทศไทยจะอยู่เฉยได้ไง้
สถิตย์ ลิ่มพงศ์พันธุ์ ปลัดกระทรวงการคลัง บอกว่า ขณะนี้ไทยอยู่ในขั้นตอนการพิจารณาเพื่อขอกู้จากกองทุนเทคโนโลยีสะอาด หรือ CTF ในวงเงินประมาณ 300 ล้านเหรียญสหรัฐ
เพื่อสนับสนุนผู้ประกอบการไทยที่สนใจในการลงทุนเกี่ยวกับพลังงานสะอาด หรือการลงทุนในโครงการพลังงานชีวมวล พลังงานแสงอาทิตย์ พลังงานลมมากขึ้น 
เพื่อช่วยลดการปล่อยก๊าซเรือนกระจกในภูมิภาคเอเชีย 
โดยสถาบันการเงินมีบทบาทในการเข้ามาช่วยปล่อยสินเชื่อให้กับผู้ประกอบการที่ต้องการลงทุนดังกล่าว หรือเข้าไปร่วมลงทุนกับนักลงทุน รวมทั้งให้คำปรึกษาและค้ำประกันการให้สินเชื่อของโครงการ ซึ่งทางธนาคารโลก(เวิลด์แบงก์) ได้ตั้งกองทุนรองรับความต้องการสินเชื่อจากผู้ประกอบการในวงเงิน 4,000 ล้านเหรียญสหรัฐ
ขณะที่เอ็กซิมแบงก์ และ ธ.ก.ส. ได้เตรียมวงเงินสินเชื่อด้านพลังงานสะอาด ส่วนธนาคารกรุงไทย ก็จะให้คำปรึกษา เพื่อลดภาระของผู้ประกอบการสำหรับการลงทุนในโครงการดังกล่าวด้วย
เอ้า..ช่วยกั๊นช่วยกัน!!